ddrg/super_eurlex huggingface dataset:
98/174/EY: Komission päätös, tehty 17 päivänä helmikuuta 1998, siementen myymistä irtotavarana lopulliselle kuluttajalle koskevan väliaikaisen kokeilun järjestämisestä tehdyn päätöksen 94/650/EY muuttamisesta (ETA:n kannalta merkityksellinen teksti)



Virallinen lehti nro L 063 , 04/03/1998 s. 0031 - 0031



KOMISSION PÄÄTÖS, tehty 17 päivänä helmikuuta 1998, siementen myymistä irtotavarana lopulliselle kuluttajalle koskevan väliaikaisen kokeilun järjestämisestä tehdyn päätöksen 94/650/EY muuttamisesta (ETA:n kannalta merkityksellinen teksti) (98/174/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY (1), sellaisena kuin se on viimeksi muutettuna direktiivillä 96/72/EY (2), ja erityisesti sen 13 a artiklan, ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY (3), sellaisena kuin se on viimeksi muutettuna direktiivillä 96/72/EY, ja erityisesti sen 13 a artiklan, sekä katsoo, että komission päätöksellä 94/650/EY (4) järjestetään koko yhteisön laajuinen määräaikainen kokeilu, jonka tavoitteena on arvioida, voidaanko siementen myynnillä irtotavarana lopulliselle kuluttajalle saada aikaan huomattavia kustannussäästöjä pakkaamisen, pakkausmateriaalien sekä niiden hävittämisen suhteen ilman, että siementen laatu kärsii nykyisen järjestelmän avulla saavutettuun tasoon verrattuna, 31 päivään joulukuuta 1997 kestävästä kokeilusta saatujen kokemusten perusteella tätä oletusta ei voida vielä vahvistaa saatavilla olevien tietojen perusteella yhteisön tasolla, tämän vuoksi kokeiluaikaa kannattaa pidentää samoilla edellytyksillä sen arvioimiseksi, päteekö edellä mainittu oletus yhteisön tasolla, on tarpeen varmistaa, että kokeilu ei keskeydy, ja tässä päätöksessä säädetyt toimenpiteet ovat maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 94/650/EY 4 artiklan 4 kohdassa päivämäärä "31 päivä joulukuuta 1997" päivämäärällä "30 päivä kesäkuuta 2000" molemmissa kohdissa, joissa se esiintyy. 2 artikla Tämä päätös tulee voimaan 31 päivänä joulukuuta 1997. 3 artikla Tämä päätös on osoitettu kaikille jäsenvaltioille. Tehty Brysselissä 17 päivänä helmikuuta 1998. Komission puolesta Franz FISCHLER Komission jäsen (1) EYVL 125, 11.7.1966, s. 2298/66 (2) EYVL L 304, 27.11.1996, s. 10 (3) EYVL 125, 11.7.1966, s. 2309/66 (4) EYVL L 252, 28.9.1994, s. 15
98/221/EY: Komission päätös, tehty 6 päivänä maaliskuuta 1998, Saksan esittämästä moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan mukaista poikkeusta koskevasta pyynnöstä (Ainoastaan saksankielinen teksti on todistusvoimainen)



Virallinen lehti nro L 082 , 19/03/1998 s. 0049 - 0049



KOMISSION PÄÄTÖS, tehty 6 päivänä maaliskuuta 1998, Saksan esittämästä moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan mukaista poikkeusta koskevasta pyynnöstä (Ainoastaan saksankielinen teksti on todistusvoimainen) (98/221/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY (1), sellaisena kuin se on viimeksi muutettuna Euroopan parlamentin ja neuvoston direktiivillä 97/27/EY (2), ja erityisesti sen 8 artiklan 2 kohdan c alakohdan, sekä katsoo, että Saksan 25 päivänä huhtikuuta 1997 komissiolle esittämässä pyynnössä, jonka komissio otti vastaan 5 päivänä toukokuuta 1997, oli 8 artiklan 2 kohdan c alakohdassa vaaditut tiedot; pyyntö koskee roiskeenestojärjestelmän asentamista yhteen N3-luokan ajoneuvotyyppiin, pyynnössä esitetyt syyt ovat perusteltuja, ja niiden mukaan kyseiset roiskeenestojärjestelmät ja niiden asentaminen eivät ole tiettyjen moottoriajoneuvoluokkien ja niiden perävaunujen roiskeenestojärjestelmiä koskevan jäsenvaltioiden lainsäädännön lähentämisestä 27 päivänä maaliskuuta 1991 annetun neuvoston direktiivin 91/226/ETY (3) vaatimusten mukaisia, kyseistä yhteisön direktiiviä muutetaan kyseisten roiskeenestojärjestelmien tuotannon ja asentamisen mahdollistamiseksi, ja tässä päätöksessä säädetty toimenpide on neuvoston direktiivillä 70/156/ETY perustetun tekniikan kehityksen mukauttamista käsittelevän komitean lausunnon mukainen, ON TEHNYT TÄMÄN PÄÄTÖKSEN: 1 artikla Hyväksytään Saksan poikkeuspyyntö, joka koskee roiskeenestojärjestelmän asentamista yhteen N3-luokan moottoriajoneuvotyyppiin, johon se on tarkoitettu. 2 artikla Tämä päätös on osoitettu Saksan liittotasavallalle. Tehty Brysselissä 6 päivänä maaliskuuta 1998. Komission puolesta Martin BANGEMANN Komission jäsen (1) EYVL L 42, 23.2.1970, s. 1 (2) EYVL L 233, 25.8.1997, s. 1 (3) EYVL L 103, 23.4.1991, s. 5
98/236/EY: Komission päätös, tehty 12 päivänä maaliskuuta 1998, luvan antamisesta jäsenvaltioille sallia tilapäisesti sellaisten virnansiementen (Vicia sativa L.) pitäminen kaupan, jotka eivät täytä neuvoston direktiivin 66/401/ETY vaatimuksia



Virallinen lehti nro L 088 , 24/03/1998 s. 0072 - 0072



KOMISSION PÄÄTÖS, tehty 12 päivänä maaliskuuta 1998, luvan antamisesta jäsenvaltioille sallia tilapäisesti sellaisten virnansiementen (Vicia sativa L.) pitäminen kaupan, jotka eivät täytä neuvoston direktiivin 66/401/ETY vaatimuksia (98/236/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY (1), sellaisena kuin se on viimeksi muutettuna direktiivillä 96/72/EY (2), ja erityisesti sen 17 artiklan, ottaa huomioon Ranskan esittämän pyynnön, sekä katsoo, että sellaisten varmennettujen siementen luokkaan kuuluvien virnansiementen (Vicia sativa L.), jotka täyttävät mainitun direktiivin vaatimukset vähimmäisitävyyden osalta, tuotanto Ranskassa vuonna 1997 ei riittänyt vastaamaan kyseisen maan tarpeita, tätä kysyntää ei ole mahdollista kattaa tyydyttävästi muista jäsenvaltioista tai kolmansista maista tuotavilla siemenillä, jotka täyttävät kaikki mainitussa direktiivissä säädetyt vaatimukset, Ranskalle olisi sen vuoksi annettava lupa sallia edellä mainittujen lajien väljemmät vaatimukset täyttävien siementen kaupan pitäminen 30 päivään huhtikuuta 1998 asti, lisäksi muille jäsenvaltioille, jotka pystyvät toimittamaan Ranskalle siemeniä, jotka eivät täytä kyseisen direktiivin vaatimuksia, olisi annettava lupa sallia tällaisten siementen kaupan pitäminen, ja tässä päätöksessä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Ranskalle annetaan lupa sallia 30 päivään huhtikuuta 1998 asti alueellaan enintään 600 tonnin määrän sellaisten varmennettujen siementen luokkaan kuuluvien virnansiementen (Vicia sativa L.) kaupan pitäminen, jotka eivät täytä direktiivin 66/401/ETY liitteessä II säädettyjä vaatimuksia vähimmäisitävyyden osalta edellyttäen, että itävyys on vähintään 75 prosenttia puhtaista siemenistä ja että virallisessa etiketissä on maininta "vähimmäisitävyys 75 prosenttia". 2 artikla Myös muille kuin hakemuksen tehneelle jäsenvaltiolle annetaan lupa sallia 1 artiklan mukaisesti ja hakemuksen tehneen jäsenvaltion esittämiin tarkoituksiin sellaisten siementen kaupan pitäminen alueillaan, joiden kaupan pitäminen on tämän päätöksen mukaisesti luvallista. 3 artikla Jäsenvaltioiden on ilmoitettava viipymättä komissiolle ja muille jäsenvaltioille alueellaan tämän päätöksen mukaisesti merkittyjen ja kaupan pidettyjen siementen määrät. 4 artikla Tämä päätös on osoitettu kaikille jäsenvaltioille. Tehty Brysselissä 12 päivänä maaliskuuta 1998. Komission puolesta Franz FISCHLER Komission jäsen (1) EYVL 125, 11.7.1966, s. 2298/66 (2) EYVL L 304, 27.11.1996, s. 10
98/180/EY, EHTY, Euratom: Neuvoston ja Komission päätös, tehty 19 päivänä joulukuuta 1997, Eurooppa-sopimuksen tekemisestä Euroopan yhteisöjen ja niiden jäsenvaltioiden sekä Viron tasavallan välisestä assosiaatiosta



Virallinen lehti nro L 068 , 09/03/1998 s. 0001 - 0002



NEUVOSTON JA KOMISSION PÄÄTÖS, tehty 19 päivänä joulukuuta 1997, Eurooppa-sopimuksen tekemisestä Euroopan yhteisöjen ja niiden jäsenvaltioiden sekä Viron tasavallan välisestä assosiaatiosta (98/180/EY, EHTY, Euratom) EUROOPAN UNIONIN NEUVOSTO ja EUROOPAN YHTEISÖJEN KOMISSIO, jotka ottavat huomioon Euroopan hiili- ja teräsyhteisön perustamissopimuksen ja erityisesti sen 95 artiklan, ottavat huomioon Euroopan yhteisön perustamissopimuksen ja erityisesti sen 238 artiklan sekä 228 artiklan 2 kohdan toisen virkkeen ja 3 kohdan toisen alakohdan, ottavat huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan, ovat kuulleet neuvoa-antavaa komiteaa, ja saatuaan Euroopan hiili- ja teräsyhteisön perustamissopimuksen 95 artiklan mukaisen neuvoston puoltavan lausunnon, ottavat huomioon Euroopan parlamentin puoltavan lausunnon (1), ottavat huomioon neuvoston Euroopan atomienergiayhteisön perustamissopimuksen 101 artiklan mukaisesti antaman suostumuksen, sekä katsovat, että olisi hyväksyttävä Brysselissä 12 päivänä kesäkuuta 1995 allekirjoitettu Eurooppa-sopimus Euroopan yhteisöjen ja niiden jäsenvaltioiden sekä Viron tasavallan välisestä assosiaatiosta, OVAT PÄÄTTÄNEET SEURAAVAA: 1 artikla Hyväksytään Euroopan hiili- ja teräsyhteisön, Euroopan yhteisön ja Euroopan atomienergiayhteisön puolesta Eurooppa-sopimus Euroopan yhteisöjen ja niiden jäsenvaltioiden sekä Viron tasavallan välisestä assosiaatiosta ja sen liitteinä olevat pöytäkirjat sekä päätösasiakirjaan liitetyt julistukset ja kirjeenvaihto. Sopimusteksti, sen liitteinä olevat pöytäkirjat ja päätösasiakirja ovat tämän päätöksen liitteinä (2). 2 artikla 1. Päätöksen yhteisön kannasta assosiaationeuvostossa ja assosiaatiokomiteassa silloin, kun tämä toimii assosiaationeuvoston valtuuttamana, tekee neuvosto komission ehdotuksesta tai tarvittaessa komissio Euroopan yhteisön, Euroopan hiili- ja teräsyhteisön sekä Euroopan atomienergiayhteisön perustamissopimusten asiaa koskevien määräysten mukaisesti. 2. Neuvoston puheenjohtaja johtaa Eurooppa-sopimuksen 110 artiklan määräysten mukaisesti assosiaationeuvostoa ja esittää siellä yhteisön kannan. Komission edustaja johtaa assosiaatiokomiteaa sen työjärjestyksen mukaisesti ja esittää siellä yhteisön kannan. 3. Neuvosto tai komissio päättää tapauskohtaisesti assosiaationeuvoston ja assosiaatiokomitean päätösten julkaisemisesta Euroopan yhteisöjen virallisessa lehdessä. 3 artikla Neuvoston puheenjohtaja tallettaa Euroopan yhteisön puolesta sopimuksen 130 artiklassa tarkoitetun ilmoitusasiakirjan. Komission puheenjohtaja tallettaa mainitut ilmoitusasiakirjat Euroopan hiili- ja teräsyhteisön sekä Euroopan atomienergiayhteisön puolesta. Tehty Brysselissä 19 päivänä joulukuuta 1997. Neuvoston puolesta F. BODEN Puheenjohtaja Komission puolesta J. SANTER Puheenjohtaja (1) EYVL C 323, 4.12.1995, s. 41. (2) Ks. tämän virallisen lehden sivu 3.
98/189/EY: Neuvoston päätös, tehty 23 päivänä helmikuuta 1998, Euroopan yhteisön ja Jemenin tasavallan välisen yhteistyösopimuksen tekemisestä



Virallinen lehti nro L 072 , 11/03/1998 s. 0017 - 0017



NEUVOSTON PÄÄTÖS, tehty 23 päivänä helmikuuta 1998, Euroopan yhteisön ja Jemenin tasavallan välisen yhteistyösopimuksen tekemisestä (98/189/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 ja 130 Y artiklan yhdessä sen 228 artiklan 2 kohdan ensimmäisen virkkeen ja 228 artiklan 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon (1), sekä katsoo, että Euroopan yhteisön perustamissopimuksen 130 U artiklan mukaisesti yhteisön kehitysyhteistyöpolitiikalla olisi edistettävä kehitysmaiden kestävää taloudellista ja sosiaalista kehitystä, niiden sopusointuista ja asteittaista yhdentymistä maailmantalouteen ja köyhdyyden lieventämistä näissä maissa, ja yhteisön olisi ulkosuhteita koskevien tavoitteidensa edistämiseksi hyväksyttävä Euroopan yhteisön ja Jemenin tasavallan välinen yhteistyösopimus, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Jemenin tasavallan välinen yhteistyösopimus. Sopimuksen teksti on tämän päätöksen liitteenä. 2 artikla Neuvoston puheenjohtaja tekee yhteisön puolesta sopimuksen 21 artiklassa määrätyn ilmoituksen. 3 artikla Komissio edustaa jäsenvaltioiden edustajien avustamana yhteisöä sopimuksen 15 artiklassa määrätyssä yhteistyösekakomiteassa. 4 artikla Tämä päätös julkaistaan Euroopan yhteisöjen virallisessa lehdessä (2). Tehty Brysselissä 23 päivänä helmikuuta 1998. Neuvoston puolesta R. COOK Puheenjohtaja (1) EYVL C 56, 23.2.1998 (2) Neuvoston pääsihteeristö julkaisee yhteistyösopimuksen voimaantulopäivän Euroopan yhteisöjen virallisessa lehdessä.
Neuvoston päätös, tehty 23 päivänä helmikuuta 1998, Euroopan sosiaalirahastokomitean jäsenten korvaamisesta



Virallinen lehti nro C 077 , 12/03/1998 s. 0001 - 0002



NEUVOSTON PÄÄTÖS, tehty 23 päivänä helmikuuta 1998, Euroopan sosiaalirahastokomitean jäsenten korvaamisesta (98/C 77/01) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon asetuksen (ETY) N:o 2052/88 soveltamisesta rakennerahastojen toiminnan yhteensovittamisen osalta toisaalta keskenään ja toisaalta Euroopan investointipankin toiminnan ja muiden rahoitusvälineiden kanssa 19 päivänä joulukuuta 1988 annetun neuvoston asetuksen (ETY) N:o 4253/88 (1) ja erityisesti sen 28 artiklan 3 kohdan, ottaa huomioon komission ehdotuksen, sekä katsoo, että neuvosto nimesi komission ehdotuksesta 23 päivänä lokakuuta 1995 tehdyllä päätöksellä (2) Euroopan sosiaalirahastokomitean varsinaiset jäsenet ja varajäsenet 22 päivänä lokakuuta 1998 päättyväksi toimikaudeksi, varsinaisten jäsenten ja varajäsenten paikkoja on vapautunut hallitusten edustajien ryhmässä, työnantajien edustajien ryhmässä sekä työntekijöiden edustajien ryhmässä, ja on aiheellista nimetä Euroopan sosiaalirahastokomitean jäsenet vapautuneille paikoille, ON PÄÄTTÄNYT SEURAAVAA: 1 artikla Euroopan sosiaalirahastokomitean jäseniksi nimetään jäljellä olevaksi toimikaudeksi eli 22 päivään lokakuuta 1998: >TAULUKON PAIKKA> 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 23 päivänä helmikuuta 1998. Neuvoston puolesta R. COOK Puheenjohtaja (1) EYVL L 374, 31.12.1988, s. 1, asetus sellaisena kuin se on viimeksi muutettuna asetuksella (EY) N:o 3193/94 (EYVL L 337, 24.12.1994, s. 11). (2) EYVL C 296, 10.11.1995, s. 7.
KOMISSION PÄÄTÖS,

tehty 3 päivänä maaliskuuta 1998,

moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan mukaista poikkeusta koskevasta pyynnöstä (Ainoastaan ranskankielinen teksti on todistusvoimainen.) (98/211/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY (1), sellaisena kuin se on viimeksi muutettuna Euroopan parlamentin ja neuvoston direktiivillä 97/27/EY (2), ja erityisesti sen 8 artiklan 2 kohdan c alakohdan,

sekä katsoo, että

Ranskan 7 päivänä maaliskuuta 1997 komissiolle esittämässä pyynnössä, jonka komissio otti vastaan 17 päivänä maaliskuuta 1997, oli 8 artiklan 2 kohdan c alakohdassa vaaditut tiedot; pyyntö koskee sellaisen kuljettajaa ja etuistuimella istuvaa matkustajaa varten tarkoitetun turvajärjestelmän asentamista yhteen ajoneuvotyyppiin, jonka tehtävänä on vähentää etutörmäyksessä turvavyön aiheuttamaa rintakehään kohdistuvaa rasitusta,

pyynnössä esitetyt syyt ovat perusteltuja, ja niiden mukaan kyseiset turvajärjestelmät eivät ole moottoriajoneuvojen turvavöitä ja turvajärjestelmiä koskevan jäsenvaltioiden lainsäädännön lähentämisestä 28 päivänä kesäkuuta 1977 annetun neuvoston direktiivin 77/541/ETY (3), sellaisena kuin se on viimeksi muutettuna komission direktiivillä 96/36/EY (4), vaatimusten mukaisia; kokeiden ja koetulosten kuvaukset sekä moottoriajoneuvojen kuljettajan ja matkustajien suojaamisesta etutörmäyksessä ja direktiivin 70/156/ETY muuttamisesta 16 päivänä joulukuuta 1996 annetun Euroopan parlamentin ja neuvoston direktiivin 96/79/EY (5) teknisten vaatimusten noudattaminen takaavat sen, että kuljettajan ja matkustajien suojaaminen paranee,

asiaa koskevia yhteisön direktiivejä muutetaan kyseisten turvajärjestelmien tuotannon ja niiden asentamisen mahdollistamiseksi sekä direktiivien 77/541/ETY ja 96/79/EY teknisten vaatimusten yhdenmukaisuuden takaamiseksi, ja

tässä päätöksessä määrätty toimenpide on direktiivillä 70/156/ETY perustetun tekniikan kehitykseen mukauttamista käsittelevän komitean lausunnon mukainen,

ON TEHNYT TÄMÄN PÄÄTÖKSEN:

1 artikla

Hyväksytään Ranskan poikkeuspyyntö, joka koskee sellaisen kuljettajaa ja etuistuimella istuvaa matkustajaa varten tarkoitetun turvajärjestelmän tuotantoa ja asentamista yhteen ajoneuvotyyppiin, jonka tehtävä on vähentää etutörmäyksessä turvavyön aiheuttamaa rintakehään kohdistuvaa rasitusta ja joka on kaikkien direktiivissä 96/79/EY säädettyjen biomekaanisten suojaperusteiden mukainen.

2 artikla

Tämä päätös on osoitettu Ranskan tasavallalle.

Tehty Brysselissä 3 päivänä maaliskuuta 1998.

Komission puolesta

Martin BANGEMANN

Komission jäsen

(1) EYVL L 42, 23.2.1970, s. 1

(2) EYVL L 233, 25.8.1997, s. 1

(3) EYVL L 220, 29.8.1977, s. 95

(4) EYVL L 178, 17.7.1996, s. 15

(5) EYVL L 18, 21.1.1997, s. 7
Neuvoston päätös, tehty 30 päivänä maaliskuuta 1998, Euratomin hankintakeskuksen neuvoa-antavan komitean jäsenen nimeämisestä



Virallinen lehti nro C 114 , 15/04/1998 s. 0001 - 0001



NEUVOSTON PÄÄTÖS, tehty 30 päivänä maaliskuuta 1998, Euratomin hankintakeskuksen neuvoa-antavan komitean jäsenen nimeämisestä (98/C 114/01) EUROOPAN UNIONIN NEUVOSTO, joka ottaa huomioon Euroopan atomienergiayhteisön perustamissopimuksen ja erityisesti sen 54 artiklan 2 ja 3 kohdan, ottaa huomioon Euratomin hankintakeskuksen perussäännön X artiklan (1) sellaisena kuin se on viimeksi muutettuna 1 päivänä tammikuuta 1995 tehdyllä päätöksellä 95/1/EY/Euratom/EHTY (2), ottaa huomioon 27 päivänä kesäkuuta 1997 tehdyn päätöksen Euratomin hankintakeskuksen neuvoa-antavan komitean jäsenten nimeämisestä (3), ottaa huomioon komission lausunnon, sekä katsoo, että edellä mainitussa komiteassa on vapautunut jäsenen paikka Jean-Bernard CHERIEn erottua, mistä neuvosto sai tiedon 7 päivänä tammikuuta 1998, on aiheellista täyttää kyseinen paikka, ja Ranskan hallitus esitti ehdokkaan 7 päivänä tammikuuta 1998, ON PÄÄTTÄNYT SEURAAVAA: Ainoa artikla Nimetään Toni CAVATORTA Euratomin hankintakeskuksen neuvoa-antavan komitean jäseneksi kyseisen komitean jäljellä olevaksi toimikaudeksi eli 28 päivään maaliskuuta 1999 saakka. Tehty Brysselissä 30 päivänä maaliskuuta 1998. Neuvoston puolesta LORD SIMON of HIGHBURY Puheenjohtaja (1) EYVL 27, 6.12.1958, s. 534/58. (2) EYVL L 1, 1.1.1995, s. 1. (3) EYVL C 210, 11.7.1997, s. 3.
Neuvoston päätös, tehty 30 päivänä maaliskuuta 1998, Euratomin hankintakeskuksen neuvoa-antavan komitean jäsenen nimeämisestä



Virallinen lehti nro C 114 , 15/04/1998 s. 0002 - 0002



NEUVOSTON PÄÄTÖS, tehty 30 päivänä maaliskuuta 1998, Euratomin hankintakeskuksen neuvoa-antavan komitean jäsenen nimeämisestä (98/C 114/02) EUROOPAN UNIONIN NEUVOSTO, joka ottaa huomioon Euroopan atomienergiayhteisön perustamissopimuksen ja erityisesti sen 54 artiklan 2 ja 3 kohdan, ottaa huomioon Euratomin hankintakeskuksen perussäännön X artiklan (1) sellaisena kuin se on viimeksi muutettuna 1 päivänä tammikuuta 1995 tehdyllä päätöksellä 95/1/EY/Euratom/EHTY (2), ottaa huomioon 27 päivänä kesäkuuta 1997 tehdyn päätöksen Euratomin hankintakeskuksen neuvoa-antavan komitean jäsenten nimeämisestä (3), ottaa huomioon komission lausunnon, sekä katsoo, että edellä mainitussa komiteassa on vapautunut jäsenen paikka Anne McGINLEYn erottua, mistä neuvosto sai tiedon 9 päivänä tammikuuta 1998, on aiheellista täyttää kyseinen paikka, ja Irlannin hallitus esitti ehdokkaan 9 päivänä tammikuuta 1998, ON PÄÄTTÄNYT SEURAAVAA: Ainoa artikla Nimetään Patrick FAY Euratomin hankintakeskuksen neuvoa-antavan komitean jäseneksi kyseisen komitean jäljellä olevaksi toimikaudeksi eli 28 päivään maaliskuuta 1999 saakka. Tehty Brysselissä 30 päivänä maaliskuuta 1998. Neuvoston puolesta LORD SIMON of HIGHBURY Puheenjohtaja (1) EYVL 27, 6.12.1958, s. 534/58. (2) EYVL L 1, 1.1.1995, s. 1. (3) EYVL C 210, 11.7.1997, s. 3.
Neuvoston päätös, tehty 16 päivänä maaliskuuta 1998, eläinlääketieteellisen koulutuksen neuvoa-antavan komitean varsinaisten jäsenten ja varajäsenten nimeämisestä



Virallinen lehti nro C 099 , 01/04/1998 s. 0002 - 0004



NEUVOSTON PÄÄTÖS, tehty 16 päivänä maaliskuuta 1998, eläinlääketieteellisen koulutuksen neuvoa-antavan komitean varsinaisten jäsenten ja varajäsenten nimeämisestä (98/C 99/02) EUROOPAN UNIONIN NEUVOSTO, joka ottaa huomioon eläinlääketieteellisen koulutuksen neuvoa-antavan komitean perustamisesta 18 päivänä joulukuuta 1978 tehdyn neuvoston päätöksen 78/1028/ETY (1) ja erityisesti sen 3 ja 4 artiklan, ottaa huomioon vuoden 1994 liittymisasiakirjan ja erityisesti sen 165 artiklan 1 kohdan, sekä katsoo, että mainitun päätöksen 3 artiklan mukaisesti komiteassa on kolme asiantuntijaa kustakin jäsenvaltiosta ja kullekin asiantuntijalle on yksi varajäsen; päätöksen 4 artiklan mukaisesti asiantuntijoiden ja varajäsenten toimikausi on kolme vuotta, neuvosto on 25 päivänä maaliskuuta 1994 tekemällään päätöksellä (2) nimennyt tämän komitean varsinaiset jäsenet ja varajäsenet 25 päivästä maaliskuuta 1994 alkaneeksi ja 24 päivänä maaliskuuta 1997 päättyneeksi toimikaudeksi, neuvosto on 21 päivänä joulukuuta 1995 tekemällään päätöksellä (3) nimennyt tämän komitean itävaltalaiset, suomalaiset ja ruotsalaiset jäsenet 24 päivänä maaliskuuta 1997 päättyväksi toimikaudeksi, ja tämän vuoksi jäsenvaltioiden hallitukset ovat kukin esittäneet ehdokasluettelon varsinaisten jäsenten ja varajäsenten nimeämistä, korvaamista tai toimikauden uudistamista varten, ON PÄÄTTÄNYT SEURAAVAA: Ainoa artikla Nimetään seuraavat henkilöt eläinlääketieteellisen koulutuksen neuvoa-antavan komitean jäseniksi ja varajäseniksi 16 päivänä maaliskuuta 1998 alkavaksi ja 15 päivänä maaliskuuta 2001 päättyväksi toimikaudeksi: A. >TAULUKON PAIKKA> B. >TAULUKON PAIKKA> C. >TAULUKON PAIKKA> Tehty Brysselissä 16 päivänä maaliskuuta 1998. Neuvoston puolesta J. CUNNINGHAM Puheenjohtaja (1) EYVL L 362, 23.12.1978, s. 10. (2) EYVL C 100, 9.4.1994, s. 1. (3) EYVL C 343, 21.12.1995, s. 4.